מספרים ואנשים 
מה צריך? 
מכינים לכל אחד מהמשתתפים 'שקית ממתקים' )עדיף ממתקים יציבים כמו סוכריות, מרשמלו, עדשים וכדומה( השקית של כל אחד מורכבת מממתקים זהים, אך לכל אחד בכמות שונה
. איך מכינים את השקיות? 
מחפשים משהו מסוים שאצל כל אחד הוא מייצג מספר אחר. לדוגמה: מספר החודש הלועזי של תאריך הלידה, מספר אחרון במספר זהות, ספרה שלישית במספר הפלאפון. )עדיף דברים קשים, כדי שייקח הרבה זמן לגלות, כמו: מס' העשור של הגיל, כלומר, בן 12 זה עשור 2 ,בן 39 זה עשור 4) כל ממתק הוא חידה אחרת, ולכל אחד יש בשקית את המספר שמתאים לו אישית מהחידה הזו. 
המשחק – 
אחרי שכל אחד מקבל את השקית שלו, מתחילים עם ממתק X ,והמשתתפים צריכים לזהות מה זה מייצג. בודקים כמה יש לאחרים, עד שמגלים. תכינו כמה שיותר חידות וכמה שיותר קשות, כך המשחק יהיה מאתגר ויפה יותר. )לפעמים בשביל לקבל נתונים להכנת המשחק צריכים להתקשר למחותנים כדי לברר את הנתונים של החתן/הכלה...(

ג'וקים
 מה צריך?  
דף ועט לכל משתתף ואת הקובץ שניתן להוריד בלחיצה כאן. 
המשחק – 
כל אחד מהמשתתפים מקבל פתק ועט. המנחה מקריא משפטים מהקובץ. מי שמזדהה עם המשפט מצייר לעצמו ג'וק על הדף. מי שצייר הכי הרבה ג'וקים מנצח. ניתן לתת כפרס תרסיס נגד ג'וקים, מקק מפלסטיק.

קופסת הפתעות
 מה צריך? 
קופסה עם כל מיני שמונצעס )לדוגמה: פרסים מ'הכול בשקל' או ממתקים( 
המשחק – 
מחלקים את המשתתפים לקבוצות של 4-2 אנשים בכל קבוצה. בכל פעם מוציאים חפץ מתוך הקופסה ומציגים למשתתפים )לדוגמה: סיכות ביטחון( כל קבוצה צריכה לכתוב על פתק למה למשפחה שלנו מתאים לקבל פרס זה )סיכות ביטחון – כי תמיד לאמא יש בתיק / סומכים על הקב"ה תמיד וכולי( אחרי שכל הקבוצות כותבות, המנחה/אחד מהמשתתפים קורא בקול את כל הפתקים, כולם מקשיבים בהנאה ומעלים זיכרונות... הקבוצה שכתבה הכי יפה ומשכנע מקבלת את החפץ לרשותה. ממשיכים הלאה לחפץ הבא.

בינגו שמות
 מה צריך?
 מכינים מראש כרטיסים עם חידות. כל פתרון של חידה הוא שם של אחד מהמשתתפים. לדוגמה – החידה: שקול כנגד משה ואהרן התשובה: שמואל החידה: מנשים באוהל תבורך התשובה: יעל בנוסף מכינים לוחות בינגו עם שמות המשתתפים וכרטיסים עם שמות המשתתפים. 
המשחק: 
שלב א: כל משתתף מקבל כרטיס עם חידה כפי שמפורט לעיל. כל משתתף צריך לפתור את החידה. 
שלב ב: כל משתתף מקבל לוח בינגו. המנחה שולף כרטיס ומכריז את השם שכתוב עליו. כל משתתף ששם זה מופיע על הלוח שלו, מסמן את הריבוע עם השם. 
משתתף שממלא ראשון את כל הלוח – מנצח. 
בינגו נוסף – מכינים מראש טבלת בינגו מלאה בקריטריונים שמתאימים כל אחד לאחד/למספר משתתפים. )לדוגמה: הייתי בחו"ל, יש לי 5 זוגות נעליים בשימוש, הייתי בכל המחנות של הסמינר, הייתי בחרמון, הולכת לישון כל יום שישי בצהריים, אני יודע לאיזה ישיבה גדולה אני רוצה ללכת, יש לי אוסף של גוגואים וכולי( מחלקים לכל אחד לוח בינגו וכל אחד מחתים על כל משבצת לפחות משהו אחד שמתאים להגדרה. רושמים על פתקים את שמות כל המשתתפים, מערבבים ופותחים בכל פעם פתק אחד. כל אחד מוחק את השם שהקריאו פעם אחת בלבד )גם אם מופיע אצלו כמה פעמים( מנצח – הראשון שהשלים שורה/טור.

מגשימים משאלות 
מה צריך? 
מספר ימים לפני המפגש מתקשרים לכל המשתתפים ומבררים על חלום/משאלה שיש להם, לדוגמה: משקפיים חדשים/להתקבל לישיבה/ שייוולד תינוק וכדומה. רושמים כל משאלה על פתק. 
המשחק: 
נותנים לכל משתתף פתק באקראיות )או מקריאים בטלפון, אם מדובר במשפחה המורחבת(. על כל אחד להגשים את החלום על ידי ממתק או מתנה קטנה המסמלת את המשאלה, 
לדוגמה: כרטיס הגרלה למי שרוצה להיות עשיר.

ראשי תיבות
 מה צריך?
 כל משתתף מביא חפץ שהאות הראשונה שלו זהה לאות הראשונה בשמו הפרטי, והאות הראשונה של התיאור של החפץ זהה לאות הראשונה של שם משפחתו. לדוגמה: חני כהן – חנוכיה כסופה. לאהלה מנדל – לביבה מטוגנת. חיהלה שטיין – חסה שטופה, וכן על זו הדרך. 
המשחק –
 מניחים את כל החפצים באמצע השולחן וכל אחד צריך לנחש איזה חפץ שייך למי. מובן שלילדים קטנים יש להביא חפצים פשוטים יותר מהמבוגרים :( המשתתף שזיהה כמה שיותר חפצים הוא הזוכה )גם אם לא קלע בדיוק להגדרה הספציפית(.

סביבון 
מה צריך?  סביבון, דפים ועטים. 
המשחק: 
כל משתתף מסובב סביבון ולפי האות שיוצאת לו רושם מקרה שהיה לו: נס – השגחה פרטית שקרתה לו. גדול – משהו שהתלהב ממנו לאחרונה. היה – משהו שקרה לו כשהיה ילד והוא זוכר עד היום. פה – משהו שקשור לבית של הסבתא, למקום העבודה וכולי. אח"כ מערבבים את הפתקים, כל אחד מקריא פתק של מישהו אחר וצריך לנחש מי כתב את הפתק.

סביבון 2 
מה צריך?  סביבון
 המשחק –
כל משתתף מסובב בתורו את הסביבון ופועל לפי האות שיצאה לו: נ' – נס שקרה לך – השגחה פרטית. ג'- גדול – לפרגן למישהו מהקבוצה. ה'- הבטחה – להבטיח משהו לקבוצה או למישהו מסוים )מומלץ להכין פתקים סגורים של כל המשתתפים(. פ'- פדיחה – לספר על פשלה שקרתה לך.

סופגניות מקושטות
 מה צריך?  קופסה עם סופגניות פשוטות. 
המשחק –
 נותנים לילדים אפשרויות לקשט בשוקולד חום/לבן, בסוכריות צבעוניות/חומות/ קוקוס/ ריבת חלב, שברי עוגיות. לאחר מכן מצטלמים ואוכלים.

זיכרון בתמונות
מה צריך? 
 לצורך המשחק אפשר להשתמש בתמונות מודפסות או להכין מצגת ולהקרין אותה על מסך גדול. בוחרים 15-10 תמונות משפחתיות )השתדלו לא לפספס אף אחד מהמשפחה.....( מתבוננים בהן היטב. כותבים 4 שאלות על כל תמונה, כמו: מי עומד מאחורי שלמה? כמה כובעים יש בתמונה? מה השעה בתמונה? אפשר להקשות מדי פעם עם שאלות בסגנון 'א יידישע קאפ' וכולי. למכינים מצגת: שמים מוזיקת רקע מקפיצה. 
המשחק – 
מחלקים את הנוכחים לשתי קבוצות אקראיות ע"י חלוקת סוכריות בשני צבעים. נותנים עד 40 שניות להתבוננות בתמונה. מעבירים שקופית/לוקחים את התמונה. שואלים את השאלות שהכנתם... )השאלות יופיעו בשקופית הבאה או בע"פ( המנצחים: הקבוצה שהצליחה לענות על הכי הרבה שאלות. בונוס: אפשר לשאול בסוף "מי לא הופיע בכל התמונות?", לדוגמה תינוק קטן שהצטרף למשפחה, ואז להציג תמונה שלו בשקופית הבאה או להראות תמונה מודפסת. הפרס: משהו משפחתי שתחליטו עליו מראש – אירוח/מתנות ליום הולדת/ביקור אצל סבא וסבתא וכדומה.

כתרים
 מה צריך?
 מכינים כתר לכל אחד מהמשתתפים. על הכתר כתוב משהו שקשור לבעל הכתר, כגון: משפט שהוא מרבה לומר, שיר שאהוב עליו, מקרה שקרה לו ועוד כיד הדמיון הטובה... 
המשחק –
 כל משתתף מקבל את הכתר שהוכן לו וחובש אותו, בלי לדעת מה כתוב עליו. כל משתתף בתורו מנחש מה כתוב על הכתר שלו, עם שאלות של 'כן ו'לא' עד שהוא מגיע לתשובה.


שמונה מי יודע? 
מה צריך?  דפים ועטים 
המשחק –
המנחה מקריא בכל סבב הנחיה מהרשימה הבאה, והמשתתפים כותבים בדפים: 1 .להגדיר במילה אחת – מי אני. 2 .להגדיר ב-2 מילים את היושב מימיני. 3 .מה אני עושה בזמני הפנוי – ב-3 מילים. 4 .חלום שלי – ב-4 מילים. 5 .הדבר הכי מפחיד שקרה לי – ב-5 מילים. 6 .משהו שעשיתי בעבר והייתי מוחקת/משנה – ב-6 מילים. 7 .מהי משפחה בשבילך – ב-7 מילים. 8 .לקחים מהבחירות הארציות – ב-8 מילים. בכל סיבוב בוחרים מנצח והוא מקבל פרס קטן שקשור לסבב הזה: לדוגמה: בסבב ראשון )מי אני( – מראה. בסבב שלישי )זמן פנוי( – פסק זמן. סבב רביעי )חלום( – כרית קטנה או חבילת דגני בוקר כריות. סבב שביעי )משפחה( – אריזת ממתקים משפחתית.

בלונים ונהנים
 מה צריך?
 בלונים. בתוך כל בלון שמים פתק שעליו רשום: משימה/ הבטחה/שאלה. קושרים חוט מקצה לקצה בסלון ועליו תולים בלונים )טיפ לתליית הבלונים: לאחר שקושרים את הבלון, מחוררים את העיגול שנוצר מהקשירה וכך משחילים את כל הבלונים בחוט(. מכינים ערמות של פתקים: ערמה של שאלות, ערמה של הבטחות וערמה של משימות. 
המשחק-
 לכל משתתף בתורו נותנים ביד סיכה/מחט, קושרים לו את העיניים ומסובבים אותו בחדר. הוא צריך לנסות לפוצץ בלון בלי לראות... לאחר שהבלון התפוצץ הוא פותח את הפתק שהיה בו ופונה לערימה המתאימה. רעיונות למשימות: לספר סיפור נס שקרה לך, לספר משהו טוב על אחד מהאחים, לבחור שיר וכולם ישירו עכשיו, להכין כוס קפה לאבא ואמא וכדומה. רעיונות להבטחות: להכין השבוע ארוחת בוקר לפלוני, להכין להורים עוגה לשבת תוך חודש, להתקשר למחותנים ולאחל 'חנוכה שמח' וכדומה. רעיונות לשאלות: בן כמה הילד הכי קטן של השכן/ המחותן? כמה דירות ההורים עברו מאז שהתחתנו? באיזה בית חולים נולד האח? וכן הלאה.

רביעיות 
מה צריך?
 מכינים מראש כרטיסי רביעיות תוצרת בית על המשפחה/המשתתפים. חושבים על כותרות מעניינות
, לדוגמה: נשים שלא מפחדות ממקקים המאכלים הכי אהובים של סבתא נכדים/אנשים שנולדו בר"ח/שבת/חג וכדומה המשפטים שאבא אומר הכי הרבה המשחק מתאים לכל הגילאים.

שמונה מי יודע? 
מה צריך? דפים ועטים 
המשחק –
המנחה מקריא בכל סבב הנחיה מהרשימה הבאה, והמשתתפים כותבים בדפים: 1 .להגדיר במילה אחת – מי אני. 2 .להגדיר ב-2 מילים את היושב מימיני. 3 .מה אני עושה בזמני הפנוי – ב-3 מילים. 4 .חלום שלי – ב-4 מילים. 5 .הדבר הכי מפחיד שקרה לי – ב-5 מילים. 6 .משהו שעשיתי בעבר והייתי מוחקת/משנה – ב-6 מילים. 7 .מהי משפחה בשבילך – ב-7 מילים. 8 .לקחים מהבחירות הארציות – ב-8 מילים. בכל סיבוב בוחרים מנצח והוא מקבל פרס קטן שקשור לסבב הזה: לדוגמה: בסבב ראשון )מי אני( – מראה. בסבב שלישי )זמן פנוי( – פסק זמן. סבב רביעי )חלום( – כרית קטנה או חבילת דגני בוקר כריות. סבב שביעי )משפחה( – אריזת ממתקים משפחתית

קוביה
מדהים לכל מפגש אני ממליצה ממש, הזדמנות להעלות אירועים ישנים חוויות מימים עתיקים לפנות גם משקעים ולזהות מאורעות מושקעים:
יוצרים קובייה גדולה בעלת 6 פאות. על כל פאה כותבים מילה כמו אחת מהמילים מהבאות: תודה/בבקשה/סליחה, מתנצל/זוכר/מאחל בשמחה כל משתתפת בתורה מטילה את הקוביה מהרה ועל איזו פינה שיוצאת אומרת את האמת עולים נושאים לדיון שמחות, הרהור או עיון ובקלות משתחרר לו גם נושא טעון!!!

ספרים 
מה צריך? 
מביאים ספרים מכל מיני סוגים: ילדים, מתכונים, תהילים, שירים, עיתון, אנציקלופדיה, ספר לימוד וכולי. 
מכינים מראש שאלות כמו: "מה אתה הכי אוהב במשפחה?", "תגיד מילה טובה על אמא", "מה נראה לך שדוד יעשה בעוד 10 שנים?" 
המשחק:
 כל משתתף מקבל ספר. בכל פעם המנחה שואל שאלה ומכריז: "התשובה נמצאת בעמוד X( "ממציאים איזה מספר שרוצים(. כל אחד פותח את הספר שקיבל בעמוד X ועליו למצוא בעמוד זה את התשובה לשאלה. זה מצחיק ומאתגר מאוד ומניסיון תמיד מוצאים תשובה מתוקה.

ביטויים בפנטומימה
 מה צריך? כרטיסים עם ביטויים קצרים, טיימר. 
המשחק- 
מתחלקים ל-2 קבוצות. משתתף מקבוצה א' מקבל כרטיס )אסור להראות!( מפעילים טיימר לדקה. בזמן הקצוב, על מקבל הכרטיס לרמוז )מול כל הקהל( באמצעות תנועות בלבד, על הביטוי שברשותו, ורק משתתף מקבוצתו יכול לנחש. אם קבוצתו גילתה את הביטוי – הכרטיס שלהם, אם לא – הכרטיס עובר למשתתף מקבוצה ב', ועליו לרמוז כנ"ל, תוך דקה. אם קבוצה ב' גילתה, הכרטיס שלהם ויש להם תור נוסף, אם לא – התור חוזר לקבוצה א'. כללים נוספים: מותר לומר לפני הפנטומימה כמה מילים בביטוי, לדוגמה: "כעת אציג את המילה הראשונה בביטוי". אפשר להצביע ואפשר להשמיע קולות כמו בהלה/ צחוק וכדומה. אסור לרמוז על אותיות/שפת סימנים וכדומה. דוגמאות לביטויים: נפלו פניו, עם האף באדמה, קל רגליים, אוזני חמור )מומלץ לבחור ביטויים שניתן להדגים ללא אביזרים(. הקבוצה המנצחת – זו שברשותה מספר הכרטיסים הגדול ביותר.

אתה, אני ומה שבינינו
)מתאים לקבוצות גדולות( 
המשחק: 
מסדרים 4 כיסאות )מקושטים – בשביל ההשראה(, זה לצד זה. בכל פעם מזמינים 4 מהמשתתפים לשבת, וצריך למצוא את המשותף ביניהם. מניסיון – ככל שהקבוצה גדולה יותר, המשחק יהיה אטרקטיבי יותר. דוגמאות למכנה משותף: * עבודה באותו מקצוע * מגורים בקומה עליונה/תחתונה * מס' ילדים במשפחה * נשים שגדולות יותר )בגיל( מהבעלים * נשים שאין להן פלאפון * נשים שלבעליהן/הילד הבכור שלהן יש שם זהה * היחידות שלא קראו ע"ש הסבא/סבתא במשפחה * גרות באותה דירה מהחתונה * גרות בבניין מס' __ )יכול להיות בערים שונות, כמובן:( (

כן ולא 
מה צריך? פנסים כמספר המשתתפים. 
המשחק: 
מחשיכים את החדר. על התקרה מדביקים בצד אחד של החדר כרזה עם המילה 'כן', ובצד השני כרזה עם המילה 'לא'. כל משתתף מקבל פנס. שואלים שאלות אישיות )גם מביכות(, ואת התשובה עונים עם הפנס – כדי שאף אחד לא יראה... כמו: האם את שמחה כשהשוויגער שלך באה בהפתעה? יש לך חור בגרב?

חידות ונקודות 
מה צריך?
 מכינים מראש חידות בנושא חג החנוכה. מומלץ להכין שאלות מורכבות שיגרמו לגדולים שבינינו להפעיל את הראש, כמו: כמה שנים עברו בין נס חנוכה לנס פורים? 
המשחק: 
מחלקים את המשתתפים לשתי קבוצות, לכל קבוצה נותנים 1000 נקודות )וירטואליות(. המנחה מבקש מכל קבוצה להמר על מספר נקודות כפי רצונה. לאחר שכל קבוצה מחליטה על מספר הנקודות שעליהן היא רוצה להמר, המנחה שואל חידה. קבוצה שעונה ראשונה את התשובה הנכונה או את התשובה הקרובה ביותר לתשובה הנכונה, תרוויח את הנקודות שעליהן הימרה, והקבוצה המפסידה )שלא ענתה תשובה או שלא ענתה מספיק מהר(, תפסיד את הנקודות שעליהן הימרה.

בקבוקים מאירים 
מה צריך? 
מארגני הערב נותנים לכל משתתף שם של משתתף אחר מבעוד מועד. המשתתף צריך להביא לערב הלביבות בקבוק המאפיין את החבר/בן המשפחה שעלה בגורלו. לדוגמה: בקבוק יין – "משתבח עם השנים" בקבוק מרכך כביסה – "אצלך תמיד יש ריח טוב בבית" בקבוק שמן – "מאיר פנים לכל אחד" 
המשחק: 
כל משתתף מקריא את הרעיון של הבקבוק שלו ומסביר מדוע בחר בבקבוק זה דווקא, וכמובן, הבקבוק עובר לאותו חבר/בן משפחה שעליו מדובר. אם עושים משחק זה בבית ההורים יפה שכל אחד מבני המשפחה מביא בקבוק המאפיין את הבית של אבא ואמא.

עוגיות מזל 
מה צריך?  מכינים מראש בצק לעוגיות פשוטות
.המשחק: 
כל משתתף כותב על חתיכת נייר אפיה התחייבות/הבטחה למישהו מהמשתתפים, כשהוא לא יודע למי הוא מתחייב )למשל: חלות לשבת, מתנה ליום הולדת, הזמנה לשבת וכולי( וכן כותב את שמו. את נייר האפייה מקפלים ומכניסים לתוך חתיכת בצק )יוצרים עיגול קטן(. אופים את העוגיות. כשהעוגיות מוכנות, כל משתתף לוקח עוגייה, נוגס בה, מוציא את נייר האפייה ומגלה מי הבטיח לו מה.

כתר על הראש
 מה צריך? 
מכינים לכל אחד מבני המשפחה כתר ועל כל כתר כותבים משפט אחר. רעיונות למשפטים: - אל תתייחסו אלי במהלך הערב. - תבקשו ממני להעביר את הקולה כל כמה דקות. - תקראו לי בשמי המלא כל פעם. - תנו לי תשומת לב מיוחדת
. המשחק: 
כל משתתף מקבל כתר באופן אקראי, בלי לדעת מה כתוב על הכתר שלו. במהלך הערב המשתתפים מנסים למלא אחר הדרישה שכתובה בכתר... עד שכל אחד מגלה מה כתוב לו.

זוגות המשחק 
מתאים לזוגות נשואים או לאחים.
מה צריך?
 כותבים מראש מספר שאלות על בן הזוג, לדוגמה: לבעל: - איפה הפאנית של אשתך גרה? - איזו מידה היא בנעלים? - מי חברת הילדות שלה? לאישה: - מי החברותא הקודם שלו? - איפה אוחז בלימוד? - מידה בנעליים? )תתפלאו לשמוע שלא כולן יודעות( שאלות כלליות: מה בן הזוג אוהב לאכול? באיזה צבע מברשת השיניים שלו? 
המשחק: 
כל משתתף מקבל דף עם שאלות על בן הזוג ועליו לענות עליהן. לאחר שכולם ענו, מקריאים את התשובות ורואים מי הזוג שהכי מעודכן לגבי מה שקורה עם בן זוגו.

רמישפחה
 מה צריך? 
מדפיסים )עדיף על בריסטול כדי שיהיה חזק( את שמות כל בני המשפחה, בנות דודות, דודות, דודים, בני דודים, גם כאלה שלא משתתפים באירוע. 
המשחק: 
כל משתתף מקבל 14 שמות, ובתורו מוציא לפחות 3 שמות שהוא מצא להם קטגוריה משותפת. למשל: רחל כהנא, שרי לוי, מרים כהן – כולן התחתנו בחודש טבת. זו קטגוריה ברמה בסיסית. כמובן, המטרה היא להביא רעיונות מקוריים ומצחיקים.

עיתונים 
מה צריך? 
כמות גדולה של עיתונים מכל הסוגים, עיתונים יומיים, שבועיים, חודשיים וכולי, כדי שיהיה שפע של סוגי פרסומות, מאמרים וכותרות. אחראית התוכנית מלקטת כמה שיותר שאלות. השאלות המשעשעות ביותר הן שאלות בתחום המשפחה דווקא, למשל: מה תגיד סבתא כאשר... / מה המשפט שסבא היה אומר לפני ש.../ מה עושה דודה מלכה.../ מה אכלו אצל סבתא כל ראש חודש.../ אם סבא וסבתא היו כאן הם היו אומרים... וכן על זו הדרך. ניתן, כמובן, למצוא שאלות בתחומים נוספים.
 המשחק:
 כל משתתף מקבל מספר עיתונים מסוגים שונים ועליו לענות תשובה לשאלה שנשאלת על בסיס משפטים/פרסומות מתוך העיתון

ברכה למארחת
 מה צריך?   דפים ועטים
. המשחק:
 כל אחד מקבל דף שכתוב עליו שם של אחד מהמשתתפים. כל משתתף צריך לכתוב ברכה ותודה לאותו אדם. בכל הדפים כתוב שם המארחת. כל המשתתפים כותבים את הברכה ואז מנחים אותם להגיש את הברכה למי שכתבו אותה. כולם מגיעים יחד ומגישים למארחת המופתעת )שבד"כ היא הסבתא...(

מספרים – מה הקשר? 
המשחק: 
כל אחד במשפחה הוא מספר לפי המיקום שלו: סבתא - 1 . הבכורה של סבתא - 1 1 . הבת של הבכורה - 1 1 1 . הילד הראשון של הבן השני של סבתא יהיה - 1 2 , וכך הלאה. רושמים את כל המספרים על פתקים. בכל פעם מוציאים שני פתקים. המשתתפים צריכים לנחש מי הם ולמצוא משהו משותף ביניהם. הרעיונות מצחיקים ומעודדים את אווירת המשפחתיות. לדוגמה: יצאו המספרים 3 2 2 ו 3 1 .הנכד של דינה ואפרים של סבתא. מה הקשר? שניהם מזייפים נורא..

אחת שתיים או שלוש? 
מה צריך? 
שלושה פלאפונים במרכז ופלאפון לכל זוג. את הפלאפונים במרכז ממספרים )פלאפון אחד מקבל את המספר 1 ,פלאפון שני את המספר 2 וכולי(. מכינים שאלות שקשורות למשפחה. על כל שאלה נותנים שלוש אפשרויות לתשובות, כך שרק תשובה אחת מתוכן נכונה. 
המשחק: 
מציגים את השאלה עם שלושת התשובות. כל זוג צריך לגלות מהי התשובה הנכונה ואז להתקשר לפלאפון שנושא את מספר התשובה הנכונה במהירות המרבית. הזוג הראשון שמתקשר לפלאפון הנכון מקבל נקודה. שאלה לדוגמה: כמה חלונות יש בבית של סבתא? 1 .8 2 .9 3 .10 אילו נכדים נולדו בחודש כסליו? 1 .אלי, ארי ומיכל 2 .אלי, מיכל ונתנאל 3 .ארי, מיכל ונתנאל.

ביסים של סופגנייה 
מה צריך?   דפים, עטים וסופגנייה לכל משתתף. 
המשחק: 
כל משתתף כותב חידה על דף. כל משתתף בתורו מציג את החידה שחיבר. המשתתף שמציג את החידה אוכל 2 ביסים מהסופגנייה שלו והמשתתף שעונה ראשון על החידה אוכל ביס אחד מהסופגנייה שלו. המנצח – המשתתף שסיים ראשון את הסופגנייה.

